
seste 
Canoanele - Al învierii cu irmoasele pe 4, al înălțării pe 4 şi al Sfinților părinţi pe 
6. 

Canonul Învierii 


Cântarea 1-a, glasul al 6-lea 


Irmos: Ca pe uscat umblând Israil cu urmele prin adânc, pe gonaciul Faraon 
văzându-l înecat, a strigat: Să cântăm lui Dumnezeu cântare de biruinţă. 


Bunule Iisuse, întinzându-Ți palmele pe Cruce, toate le-ai umplut de bunăvoința 
Tatălui. Pentru aceasta îți cântăm toţi cântare de biruinţă. 


Cu frică ca o roabă, moartea poruncindu-i-se, s-a apropiat către Tine, Stăpânul 
vieţii, prin care ne dai nouă viaţă fără sfârşit şi înviere. 


Al Născătoarei de Dumnezeu 


Primind pe Ziditorul Tău precum însuşi a voit, întrupat fără sămânță din pântecele 
tău, mai presus de minte, curată, te-ai arătat cu adevărat Stăpâna zidirilor. 


Alt Canon, al Înălţării 


facere a lui loan Monahul. 
Cântarea 1-a, glasul al S-lea 


Irmos: Mântuitorului Dumnezeu Celui ce a povăţuit pe popor prin mare, cu pi- 
cioare neudate şi pe Faraon cu toată oastea l-a înecat, Aceluia unuia să-l cântăm, că 
S-a proslăvit. 


Să cântăm toate popoarele lui Hristos Celui ce S-a înălţat cu slavă pe umerii he- 
ruvimilor şi pe noi împreună ne-a pus să şedem de-a dreapta Tatălui, cântare de 
biruinţă, că S-a proslăvit. 


Pe Hristos, Mijlocitorul între Dumnezeu şi oameni, Cetele îngereşti văzându-L cu 
trupul întru cele de sus, se mirau şi cu un glas cântau cântare de biruinţă, că S-a 
proslăvit. 


Domnului Celui ce S-a arătat în muntele Sinai şi legea a dat lui Moise, văzătorului 
de Dumnezeu, Celui ce S-a înălţat cu trupul din Muntele Măslinilor, Aceluia toți 
să-i cântăm, că S-a proslăvit. 

Al Născătoarei de Dumnezeu 

Preacurată Maica lui Dumnezeu, roagă neîncetat pe Dumnezeu Cel ce S-a întrupat 
din Tine şi din sânurile Părintelui nu S-a depărtat, să mântuiască din toată pri- 


mejdia pe toţi cei ce i-a zidit. 


Alt canon, al Sfinţilor părinţi 


Cântarea 1-a, glasul al 6-lea 


Irmos: Ca pe uscat umblând Israil cu urmele prin adânc, pe gonaciul Faraon 
văzându-l înecat, a strigat: Să cântăm lui Dumnezeu cântare de biruinţă. 


Pe prea sfântul sobor al Sfinților părinţi lăudându-l, strigând mă rog ie, Hristoase: 
Să se păzească întru mine prea sfânta lor dumnezeiască învățătură. 


Purtătorii de Dumnezeu părinţi ca nişte fulgere adunându-se astăzi, Te-a mărturisit 
luminat pe Tine, Hristoase, Fiu Unul-Născut, împreună fără început cu Tatăl şi de 
o Fiinţă. 

Slavă Tatălui şi Fiului şi Sfântului Duh. 

Prea slăviţii împodobitori de mireasă ai miresei Tale, Sfintei Biserici, Stăpâne, 
alcătuind luminat, Doamne, hotărârea cea de aur a credinţei, ca şi cu o podoabă cu- 


vioasă pe aceasta o a înfrumusețat. 


Şi acum şi pururea şi în vecii vecilor. Amin (a Născătoarei de Dumnezeu) 


Impodobită cu dumnezeiasca slavă, cinstita Impărăteasă, stă înaintea Fiului său şi 
Dumnezeu, cerând mântuirea sufletească nouă. 


Catavasie: Cu dumnezeiescul nor acoperit fiind gângavul, a spus legea cea scrisă 
de Dumnezeu. Că scuturând tina de pe ochiul minţii, vede pe cel ce este şi se în- 
vaţă cunoştinţa Duhului, cinstind cu dumnezeieşti cântări. 

Canonul Invierii 


Cântarea a 3-a 


Irmos: Nu este sfânt precum Tu, Doamne Dumnezeul meu, carele ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Pe Dumnezeu răstignit cu trupul văzându-L zidirea, se topea de frică; ci s-a ţinut 
tare cu palma cea atotţiitoare a Celui ce S-a răstignit pentru noi. 


Moartea călcându-se de moarte zace ticăloasa fără suflare. Că cel tare nesuferind 
milostivirea cea dumnezeiască a Vieţii, s-a omorât şi s-a dăruit tuturor Invierea. 


Al Născătoarei de Dumnezeu 


Minunea dumnezeieştii naşterii tale, Curată, covârşeşte toată rânduiala firii. Că pe 
Dumnezeu mai presus de fire L-ai zămislit în pântece şi născându-L ai rămas pu- 
rurea fecioară. 


Alt Canon, al Înălţării 


Cântarea a 3-a 


Irmos: Cu puterea Crucii Tale, Hristoase, întăreşte gândul meu ca să laud şi să slă- 
vesc înălțarea Ta cea mântuitoare. 


Suitu-Te-ai, Dătătorule de viaţă, Hristoase, la Tatăl şi ai înălțat neamul nostru, 
lubitorule de oameni, cu negrăită milostivirea Ta. 


Cetele îngereşti, Mântuitorule, văzând firea omenească înălțându-se împreună cu 
Tine, neîncetat mirându-se, Te lăudau pe Tine. 


Se spăimântau Cetele îngereşti, Hristoase, văzându-Te pe Tine cu trupul înălţându- 
Te şi lăudau sfântă Inălţarea Ta. 


Al Născătoarei de Dumnezeu 


Roagă neîncetat, curată, pe Cela ce a ieşit din coapsele Tale ca să mântuiască din 
înşelăciunea diavolului, pe cei ce te laudă pe tine, Maica lui Dumnezeu. 


Alt canon, al Sfinţilor părinţi 
Cântarea a 3-a 


Irmos: Nu este sfânt precum Tu, Doamne Dumnezeul meu, carele ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Curgere şi patimă şi tăiere păgâneşte adăugând naşterii celei dumnezeieşti, Arie 
păgânul cel fără de minte, cu sabia cea tăietoare a părinţilor s-a tăiat. 


Ca şi dumnezeiescul Avraam de demult, oştindu-se toți prea cinstiți de Dumnezeu 
grăitori, pe vrăjmaşii Tăi cei cumpliţi, Bunule, cu puterea Ta tare i-a pierdut de tot. 


Slavă Tatălui şi Fiului şi Sfântului Duh. 


Adunarea cea dintâi a preoților Tăi împreunându-se, pe Tine, Mântuitorule, Te-a 
mărturisit cu bună credinţă, că Te-ai născut de o Fiinţă cu Tatăl cel fără început şi 
Făcător a toate. 


Şi acum şi pururea şi în vecii vecilor. Amin (a Născătoarei de Dumnezeu) 


Nu poate cuvântul omenesc, nici limba, Fecioară, să te laude pe tine după vred- 
nicie; că din tine, prea curată, a binevoit a Se întrupa fără sămânță Dătătorul de 
viaţă, Hristos. 


Catavasie: Rupt-a legăturile pântecelui celui sterp şi ocara cea nerăbdată a celei 
bine roditoare, singură rugăciunea proorociţei Anna de demult, aceea ce purta duh 
umilit, către cel puternic şi Dumnezeul cunoştinţelor. 


Condacul înălțării, glasul al 6-lea: Plinind rânduiala cea pentru noi şi cele de pe 
pământ unindu-le cu cele cereşti, Te-ai înălţat întru slavă, Hristoase Dumnezeul 
nostru, nicidecum despărțindu-Te, ci rămânând nedepărtat; şi strigând celor ce Te 
iubesc pe Tine: Eu sunt cu voi şi nimenea împotriva voastră. 


Icos: Cele pământeşti pe pământ lăsându-le şi cele din ţărână ţărânei dându-le, 
veniţi să ne trezvim şi la înălțime să ne ridicăm ochii şi gândurile; să ne înălțăm noi 
ceşti muritori vederile împreună şi simţirile spre porțile cereşti. Să ne socotim că 
suntem în Muntele Măslinilor şi că privim la Cel ce mântuieşte, fiind pe nor. Că de 
acolo Domnul la ceruri a alergat; acolo şi lubitorul de a dărui, a împărţit apostolilor 
Săi daruri, mângâindu-i ca un părinte şi întărindu-i, povăţuindu-i ca pe nişte fii şi 
zicând către dânşii; Nu Mă voi despărţi de voi; Eu sunt cu voi şi nimeni împotriva 
voastră. 


Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Luminători prea luminaţi ai adevărului lui Hristos, v-aţi arătat lumii pe pământ 
după adevăr, prea fericiților părinţi, topind eresurile celor hulitori cu limbi bâr- 


fitoare; şi stingând amestecăturile cele în chipul văpăii ale celor cu rele socotinți. 
Pentru aceasta ca nişte ierarhi, ai lui Hristos, rugaţi-vă să ne mântuim noi. 


Slavă Tatălui şi Fiului şi Sfântului Duh. 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Cetatea niceenilor cea luminată, a chemat astăzi la sine, de peste tot pământul trei 
sute şi optsprezece arhierei, asupra lui Arie celui ce blasfema şi micşora pe Fiul şi 
Cuvântul lui Dumnezeu, Cel ce este Unul din Treime. Dar pe acest Arie, surpându- 
| părinții, credinţa au întărit. 


Şi acum şi pururea şi în vecii vecilor, a înălțării 
Cela ce Te-ai suit la ceruri cu slavă şi ai şezut împreună cu Tatăl de-a dreapta, de 
carele nicicum nu Te-ai despărțit, lubitorule de oameni, Hristoase, şi pe Duhul 
Sfânt Te-ai făgăduit a-L trimite înțelepților Tăi ucenici şi ai luminat gândurile noa- 
stre; dă-ne luminare, ca să Te lăudăm neîncetat, Stăpâne. 

Canonul Invierii 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, strigând: Din cuget curat întru Domnul prăznuind. 


Inflorit-a pomul vieţii celei adevărate, Hristoase, că Crucea s-a înfipt şi adăpându- 
se cu sângele şi cu apa din coasta Ta cea nestricăcioasă, viață ne-a odrăslit. 


De acum şarpele nu-mi va mai pune înainte mincinoasa îndumnezeire; că Hristos, 
Indumnezeitorul firii omeneşti, mi-a deschis neapărat cărarea vieţii. 


A Născătoarei de Dumnezeu 
Cu adevărat, nespuse şi necuprinse sunt tainele naşterii tale celei cu dumnezeiască 


cuviinţă, celor ce sunt pe pământ şi în cer, Născătoare de Dumnezeu, pururea fe- 
Cioară. 


Alt Canon, al Înălţării 
Cântarea a 4-a 


Irmos: Auzit-am auzul puterii Crucu Tale, că Raiul s-a deschis printr-însa şi am 
strigat: Slavă puterii Tale, Doamne. 


Înălţatu-Te-ai întru slavă, Împărate al îngerilor şi pe Mângâietorul de la Tatăl L-ai 
trimis nouă; pentru aceasta strigăm: Slavă, Hristoase, Inălţării Tale. 


Când S-a suit Mântuitorul cu trupul la Tatăl, s-au mirat de Dânsul Oştile îngereşti 
şi au strigat: Slavă, Hristoase, Înălţării Tale. 


Puterile îngereşti au strigat către cele de-mai-sus: Ridicaţi porţile lui Hristos, Împă- 
ratului nostru, pe carele [Il lăudăm împreună cu Tatăl şi cu Duhul. 


A Născătoarei de Dumnezeu 


Fecioara a născut şi cele ale maicilor nu le-a cunoscut, ci Maică este şi Fecioară a 
rămas; pe care lăudându-o, strigăm: Bucură-te, Născătoare de Dumnezeu. 


Alt canon, al Sfinţilor părinți 
Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, strigând: Din cuget curat întru Domnul prăznuind. 


Arie care a stricat dreapta credinţă, cu mintea sa cea nepricepută, s-a depărtat din 
Biserică cu judecăţile părinteşti, ca un mădular putred, cel cu nume rău. 


Pentru Tine, Stăpâne, luptându-se ceata părinților, tare au biruit pe vrăjmaşii Tăi şi 
că eşti de o Fiinţă cu Tatăl şi cu Duhul, Te-a mărturisit. 


Slavă Tatălui şi Fiului şi Sfântului Duh. 
Mijlocitor Te-ai făcut între Dumnezeu şi oameni, Dumnezeu şi om fiind, Hristoase. 


Pentru aceasta cunoscându-Te pe Tine un Fiu în două firi, cugetătorii de Dumne- 
zeu Te-au propovăduit. 


Şi acum şi pururea şi în vecii vecilor. Amin (a Născătoarei de Dumnezeu) 


Mort m-a arătat pe mine gustarea din pom; iar pomul vieţii din tine, Preacurată, 
arătându-Se, m-a înviat şi desfătării Raiului moştenitor m-a făcut. 


Catavasie: Împărate al împăraţilor, unule din unul însuţi, Cuvinte cela ce ai ieşit 
din Tatăl cel nepricinuit, pe cel întocmai puternic Duhul Tău cel adevărat, apo- 
stolilor L-ai trimis, ca un făcător de bine, celor ce cântă: Slavă puterii Tale, Doa- 
mne. 


Canonul Invierii 
Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le, ca să Te vadă, Cuvinte a lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 


Datu-mi-au acum loc heruvimii şi sabia cea de foc, Stăpâne, a dat dosul văzându- 
Te, Cuvântule al lui Dumnezeu, pe Tine adevăratul Dumnezeu, făcând cale tâlha- 
rului în Rai. 


De acum nu mă voi mai teme, Stăpâne Hristoase, de întoarcerea în pământ. Că Tu 
pentru marea milostivire, m-ai scos din pământ, pe mine cel uitat, la înălţimea 
nestricăciunii, cu Invierea Ta. 


A Născătoarei de Dumnezeu 
Pe cei ce te mărturisesc din suflet, Născătoare de Dumnezeu, Stăpâna lumii cea 


bună, mântuieşte-i, că pe tine folositoare nebiruită te-am agonisit, ceea ce ai născut 
pe Dumnezeu cu adevărat. 


Alt Canon, al Înălţării 


Cântarea a 5-a 


Irmos: Mânecând strigăm către Tine, Doamne: Mântuieşte-ne pe noi, că Tu eşti 
Dumnezeul nostru, afară de Tine pe altul nu ştim. 


Umplând toate de veselie, Milostive, la Puterile cele de sus cu trupul ai venit. 


Puterile cele îngereşti văzându-Te pe Tine înălţându-Te, strigau: Ridicaţi porțile 
Impăratului nostru. 


Apostolii văzând pe Mântuitorul înălțându-Se, cu cutremur strigau: Slavă ie, 
Impăratului nostru. 


A Născătoarei de Dumnezeu 


Fecioară după naştere te lăudăm pe tine, Născătoare de Dumnezeu, că tu pe 
Dumnezeu Cuvântul, lumii cu trup L-ai născut. 


Alt canon, al Sfinţilor părinţi 
Cântarea a 5-a 
Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le, ca să Te vadă, Cuvinte a lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 
Frumoase sunt cu adevărat picioarele, ale celor ce Te propovăduiesc acum, pe Tine 


pacea care covârşeşti toată mintea, a tuturor îngerilor şi a oamenilor, Hristoase, şi 
împreunezi lumea cu mulțimea păcii. 


Înţelepciune şi Putere şi Cuvânt ipostatnic al Tatălui, Te-a propovăduit pe Tine, 
Hristoase, adunându-se dumnezeieştii învăţători, cei ce cinstit s-au pecetluit cu 
legea prea sfintei preoții. 


Slavă Tatălui şi Fiului şi Sfântului Duh. 


Cu izvoare curate ale apelor învățăturii adăpând Biserica ortodoxă, vă desfătați 
acum lângă apele odihnei, în veci bucurându-vă. 


Şi acum şi pururea şi în vecii vecilor. Amin (a Născătoarei de Dumnezeu) 


Făclie luminoasă, care arăţi tuturor pe Hristos, Soarele dreptăţii, ştiindu-te prea 
curată, ceea ce eşti singură Născătoare de Dumnezeu, chemăm acum a ta folosinţă. 


Catavasie: Dezlegătoare curăţire de păcate, luaţi roua Duhului cea cu foc insuflată, 
o fii prea luminaţi ai Bisericii! Că acum din Sion a ieşit legea, darul Duhului cel în 
chip de limbi de foc. 


Canonul Invierii 
Cântarea a 6-a 


Irmos: Marea vieții văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, mult-Milostive. 


Răstignindu-Te, Stăpâne, cu piroane, blestemul cel asupra noastră l-ai pierdut; iar 
cu sulița împungându-Te în coastă, zapisul lui Adam rupându-l, lumea ai izbăvit. 


Adam prin înşelăciune împiedicându-se, jos s-a pogorât în prăpastia iadului; iar Tu, 
Cela ce eşti din fire Dumnezeu şi milostiv, Te-ai pogorât spre căutarea lui şi pe 
umeri purtându-l, împreună l-ai înviat. 


A Născătoarei de Dumnezeu 


Prea curată Stăpână, care ai născut oamenilor pe Domnul, Îndreptătorul, potoleşte 
tulburarea patimilor mele cea nestătătoare şi cumplită şi dă linişte inimii mele. 


Alt Canon, al Înălţării 


Cântarea a 6-a 


Irmos: Înconjuratu-m-a adâncul, groapă s-a făcut mie chitul, iar eu am strigat către 
Tine, lubitorule de oameni, şi m-a mântuit dreapta Ta, Doamne. 


Săltat-au apostolii pentru nădejdea Duhului, văzând pe Făcătorul astăzi la înălțime 
ridicându-Se şi cu frică au strigat: Slavă Înălţării Tale. 


Înainte au stătut îngerii, Hristoase, strigând ucenicilor Tăi: În ce chip aţi văzut pe 
Hristos suindu-Se cu trupul, iarăşi va să vină drept Judecător al tuturor. 


Dacă Te-au văzut pe Tine, Mântuitorul nostru, ridicându-Te la înălțime cu trupul. 
Puterile cereşti au strigat, zicând: Mare este, Stăpâne, iubirea Ta de oameni! 


A Născătoarei de Dumnezeu 


Pe tine rug nears şi munte, scară însuflețită şi uşă cerească după vrednicie te slă- 
vim, Marie, ceea ce eşti lauda ortodocșilor. 


Alt canon, al Sfinţilor părinţi 
Cântarea a 6-a 


Irmos: Marea vieții văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, mult-Milostive. 


N-a putut să se tăinuiască de mai-nainte cunoştinţa lui Dumnezeu cea negrăită, 
semănătorul de neghine, cel numit cu numele turbării. Că râvnind ludei, ca şi acela 


a crăpat prea vicleanul. 


Dumnezeiască adunarea părinţilor cea cinstită, Te-a propovăduit, Stăpâne, rază una 
născută strălucind din Fiinţa părintească şi Fiu născut mai-nainte de toţi vecii. 


Slavă Tatălui şi Fiului şi Sfântului Duh. 
Pântecele, adică izvorul cel ce izvora apa cea tulbure şi netrebnică de băut a ere- 
surilor celor păgâneşti, s-a rupt prea cu osârdie cu plugul rugăciunii dumneze- 


ieştilor arhierei. 


Şi acum şi pururea şi în vecii vecilor. Amin (a Născătoarei de Dumnezeu) 


Marele între prooroci Moise mai-nainte te-a scris pe tine sicriu şi masă, sfeşnic şi 
năstrapă, cu închipuire însemnând întruparea cea din tine a Celui Preaînalt, Maică 
Fecioară. 


Catavasie: Curăţire şi mântuire, Stăpâne Hristoase, ai strălucit nouă din Fecioară; 
că precum din pântecele fiarei celei din mare pe proorocul lona, aşa să scoţi cu 
totul din stricăciune pe Adam cel căzut cu tot neamul. 


Condac, glasul al 8-lea: 

Podobie: Ca nişte pârgă a firii... 

Propovăduirea apostolilor şi învăţăturile părinţilor, o credinţă au întărit Bisericii, 
care şi haina adevărului purtând, cea ţesută din Teologia cea de sus, drept îndre- 


ptează şi măreşte taina cea mare a bunei credinţe. 


Icos: Cu înaltă glăsuire să auzim Biserica lui Dumnezeu, strigând: Cel însetat să 
vină la mine şi să bea. Paharul care ţin cu este pahar al înţelepciunii. Băutura din el 


o am dres cu cuvântul adevărului; nu turnând apă a grăirii împotrivă, ci a măr- 
turisirii. Care bând Israil cel de acum, vede pe Dumnezeu, grăind: Vedeţi, vedeţi, 
că însumi Eu sunt şi nu mă schimb, Eu Dumnezeu întâi, Eu şi după acestea şi afară 
de Mine altul nu este nicidecum. De aici cei ce se împărtăşesc se vor sătura şi vor 
lăuda taina cea mare a bunei credinţe. 


Canonul Invierii 
Cântarea a 7-a 


Irmos: Dătător de rouă cuptorul l-a făcut îngerul, cuvioşilor Tineri. Pe haldei 
arzându-i porunca lui Dumnezeu, pe muncitorul l-a plecat a striga: Bine eşti 
cuvântat Dumnezeul părinţilor noştri. 


Tânguindu-se pentru patima Ta, soarele în negură s-a îmbrăcat. Şi ziua peste tot 
pământul, Stăpâne, lumina şi-a întunecat, strigând: Bine eşti cuvântat Dumnezeul 
părinților noştri. 


Îmbrăcatu-S-a Hristos cu pogorârea Ta întru lumină cele dedesubt; iar strămoşul 
arătându-se plin de veselie, dănţuind a săltat, strigând: Bine eşti cuvântat Dumne- 
zeul părinților noştri. 


A Treimii 
Firea cea în trei Feţe, care împărăţeşte şi stăpâneşte peste toate, noianul bunătăţii şi 


al luminii celei nemărginite, lăudându-o să strigăm credincioşii: Bine eşti cuvântat 
Dumnezeul părinților noştri. 


Alt Canon, al Înălţării 


Cântarea a 7-a 
Irmos: Cela ce în cuptorul cel cu foc, pe tinerii cei cuvântători de cântare i-ai mân- 
tuit, binecuvântat eşti Dumnezeul părinţilor noştri. 


Cela ce Te-ai înălţat pe nor luminos şi ai mântuit lumea, bine eşti cuvântat Dumne- 
zeul părinților noştri. 


Pe umeri ridicând, Mântuitorule, firea cea rătăcită şi înălțându-Te, la Dumnezeu şi 
Tatăl o ai adus. 


Firea noastră cea omorâtă prin păcat ridicându-o, la însuşi Părintele Tău, Mântui- 
torule, o ai dus. 


A Născătoarei de Dumnezeu 


Cela ce Te-ai născut din Fecioară, pe care o ai făcut să fie Născătoare de Dumne- 
zeu, bine eşti cuvântat Dumnezeul părinților noştri. 


Alt canon, al Sfinţilor părinți 
Cântarea a 7-a 


Irmos: Dătător de rouă cuptorul l-a făcut îngerul, cuvioşilor Tineri. Pe haldei 
arzându-i porunca lui Dumnezeu, pe muncitorul l-a plecat a striga: Bine eşti cu- 
vântat Dumnezeul părinților noştri. 


Biruit-ați pe Arie cel numit cu numele turbării, care s-a turbat cumplit şi a grăit 
cuvinte nedrepte împotriva înălțimii, că s-a lepădat a striga Fiului lui Dumnezeu: 
Bine eşti cuvântat Dumnezeul părinților noştri. 


Fiului tunetului urmând părinţii minunaţi, către Cuvântul cel împreună fără de 
început cu Tatăl şi întocmai pe scaun şezător, cu gurile voastre cele în chipul focu- 
lui, pe toți i-aţi învăţat să strige: Bine eşti cuvântat Dumnezeul părinților noştri. 
Slavă Tatălui şi Fiului şi Sfântului Duh. 

Ca şi cum aţi fi fost cu aripi, aţi venit să ajutaţi Cuvântului de Dumnezeu, feri- 
ciților. Că de la marginile lumii v-au adunat pe voi Duhul Sfânt, să strigați: Bine 


eşti cuvântat Dumnezeul părinţilor noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Pe cei trei tineri cuptorul nu i-a ars, mai-nainte închipuind naşterea Ta. Că dumne- 
zeiescul Foc nearzându-te, S-a sălăşluit întru tine şi pe toți i-a luminat să strige: 
Bine eşti cuvântată ceea ce ai născut pe Dumnezeu cu trup. 


Catavasie: Cu un glas a răsunat versul organelor, a cinsti chipul cel făcut de aur şi 
neînsufleţit. lar darul Duhului cel purtător de lumină, îndeamnă a striga: Treime 
una cea întocmai puternică şi fără de început, bine eşti cuvântată. 


Canonul Invierii 
Cântarea a 8-a 


Irmos: Din văpaie cuvioşilor rouă ai izvorât şi jertfa dreptului cu apă o ai ars; că 
toate le faci, Hristoase, cu singură voirea; pe Tine Te prea înălțăm întru toţi vecii. 


Pe poporul evreiesc cel mai de demult ucigător de prooroci, acum l-a făcut pizma 
ucigător de Dumnezeu. Că Te-a spânzurat pe Cruce, pe Tine, Cuvinte a lui Dumne- 
zeu, pe carele Te prea înălțăm întru toţi vecii. 


Crugurile cereşti nu le-ai părăsit, Hristoase, şi în iad pogorându-Te, ai sculat şi pe 
toți oamenii care zăceau în gunoi. Pentru aceasta Te prea înălțăm întru toţi vecii. 


A Născătoarei de Dumnezeu 
Din lumină ai zămislit pe Dătătorul de lumină, Cuvântul şi născându-L pe Acesta 


negrăit, Te-ai proslăvit; că Duhul cel dumnezeiesc întru tine Fecioară S-a sălăşluit. 
Pentru aceasta te lăudăm întru toţi vecii. 


Alt Canon, al Înălţării 


Cântarea a 8-a 
Irmos: Pe Fiul şi Dumnezeu Cel ce S-a născut din Tatăl mai înainte de veci şi în 
anii cei mai de pe urmă, din Fecioară Maică S-a întrupat, preoţi lăudaţi-L., popoare 


prea înălţaţi-L întru toţi vecii. 


Pe Hristos, Dătătorul de viaţă, Cel ce a zburat în două firi la ceruri cu slavă şi 
împreună cu Tatăl a şezut, preoți lăudaţi-L, popoare prea înălţaţi-L întru toţi vecii. 


Pe Tine Cela ce ai izbăvit făptura din robia idolească şi slobodă o ai pus înaintea 
Părintelui Tău, Mântuitorule, Te lăudăm şi Te prea înălțăm întru toţi vecii. 


Pe Cela ce cu a Sa pogorâre a surpat pe luptătorul împotrivă şi cu a Sa suire a 
înălțat pe om, preoți lăudaţi-L, popoare prea înălțaţi-L întru toţi vecii. 


A Născătoarei de Dumnezeu 


Mai presus decât heruvimii te-ai arătat, Născătoare de Dumnezeu curată, purtând în 
pântecele tău pe Cel ce şade pe dânşii; pe carele noi oamenii, împreună cu cei fără 
de trupuri, Il prea slăvim întru toţi vecii. 


Alt canon, al Sfinţilor părinţi 
Cântarea a 8-a 


Irmos: Din văpaie cuvioşilor rouă ai izvorât şi jertfa dreptului cu apă o ai ars; că 
toate le faci, Hristoase, cu singură voirea; pe Tine Te prea înălțăm întru toţi vecii. 


Luminându-se cu razele Dumnezeirii Tale, păstorii Tăi cei buni, pe Tine Te-au 
mărturisit Făcător al tuturor şi Domn. Pe carele Te prea înălțăm întru toţi vecii. 


Adunarea păstorilor cea prea slăvită, împreunându-se acum cu dumnezeiesc gând 
şi teologhisind Treimea cea nezidită, pe toți i-a învăţat să strige: Pe Tine Te prea 
înălțăm întru toți vecii. 

Binecuvântăm pe Tatăl, şi pe Fiul şi pe Sfântul Duh, Domnul. 

Ierarhii, păstorii cei vrednici de minune, Biserica lui Hristos o au luminat, unii într- 
un loc, alţii într-alt loc, cu frumuseţe împodobindu-o şi prea înălțând pe Hristos în 
veci. 

Şi acum şi pururea şi în vecii vecilor. Amin (a Născătoarei de Dumnezeu) 

Cu taină întru închipuiri mai înainte te-au văzut proorocii, pe tine ceea ce ai născut 
pe Cuvântul. Că Acesta trup din tine luând, a ieşit îndoit. Pe carele prea înălțăm 
întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Catavasie: Dezleagă legăturile şi stâmpără văpaia, chipul cel întreit strălucitor al 
dumnezeieştii stăpâniri. Laudă tinerii şi binecuvântează pe unul Mântuitorul şi atot 


Făcătorul de bine, toată zidirea cea făcută. 


Şi cântăm: Ceea ce eşti mai cinstită... 


Canonul Invierii 
Cântarea a 9-a 


Irmos: Pe Dumnezeu a-L vedea nu este cu putință oamenilor, spre carele nu cu- 
tează a căuta Cetele îngereşti; iar prin tine, Preacurată, S-a arătat oamenilor Cu- 
vântul întrupat, pe carele slăvindu-L cu Oştile cereşti, pe tine te fericim. 


Neîmpărtăşit a1 rămas patimilor, Cuvântule al lui Dumnezeu, cu trupul împreu- 
nându-Te cu patimile. Dar pe om l-ai dezlegat din patimi, pătimitor făcându-Te, 
Mântuitorule, Tu, carele singur eşti fără de patimă şi Atotputernic. 


Stricăciunea morții primind, de stricăciune Ţi-ai păzit trupul Tău negustat. Şi 
sufletul Tău cel de viaţă făcător şi dumnezeiesc, Stăpâne, în iad nu S-a lăsat, ci ca 
din somn sculându-Te, pe noi împreună ne-ai sculat. 


A Treimii 
Pe Dumnezeu Tatăl, pe Fiul cel împreună fără de început, toți oamenii cu buze 


curate slăvim şi puterea cea nespusă şi prea slăvită a Preasfântului Duh o cinstim; 
că Una este Treimea atotputernică şi nedespărțită. 


Alt Canon, al Înălţării 


Cântarea a 9-a 


Irmos: Pe tine Maica lui Dumnezeu cea mai presus de minte şi de cuvânt, care ai 
născut negrăit sub ani pe Cel fără de ani, credincioşii cu un gând te slăvim. 


Pe Tine, Mântuitorul lumii Hristos Dumnezeu, apostolii văzându-Te dumnezeieşte 
înălțându- Te, cu frică săltând Te-au slăvit. 


Pe Tine, Hristoase Dumnezeule, văzându- Te Cetele celor fără de trupuri suindu-Te 
pe nori, strigau: Ridicaţi porţile Impăratului slavei. 


Pe Tine Cela ce 'Te-ai pogorât până la cele mai de jos ale pământului şi pe om l-ai 
mântuit şi cu suirea Ta l-ai înălţat, Te slăvim. 


A Născătoarei de Dumnezeu 


Bucură-te, Născătoare de Dumnezeu, Maica lui Hristos Dumnezeu, că pe carele L- 
al născut, văzându-L astăzi înălțându-Se de pe pământ, împreună cu îngerii L-ai 
slăvit. 


Alt canon, al Sfinţilor părinţi 
Cântarea a 9-a 
Irmos: Pe Dumnezeu a-L vedea nu este cu putință oamenilor, spre carele nu cu- 


tează a căuta Cetele îngereşti; iar prin tine, Preacurată, S-a arătat oamenilor Cu- 
vântul întrupat, pe carele slăvindu-L cu Oştile cereşti, pe tine te fericim. 


Aflându-vă pe voi apărători, v-au adunat, într-armându-vă cu puterea cea tare a 
Duhului, Cuvântul cel împreună fără de început cu Tatăl şi împreună pe scaun 
şezător, Cel ce este mai înainte de veci. Pe carele acum Preasfinților, împreună cu 
Oştile cereşti pururea Îl slăviţi. 


Buba cea mâncăcioasă a eresului celui cumplit a lui Arie o aţi oprit, ca nişte doc- 
tori ai sufletelor şi ai trupurilor, alcătuind pentru toţi sfinţitul Simbol al Credinței, 
pe carele acum ţinându-l noi pururea, slăvim pomenirea voastră lucrătorilor de cele 
sfinte. 


Slavă Tatălui şi Fiului şi Sfântului Duh. 


Ca Cela ce eşti lumină prea curată, Hristoase, apără sufletul meu de negura pati- 
milor; pentru rugăciunile slujitorilor Tăi, Stăpâne, care acum Te-au propovăduit, că 
eşti fără de început, nezidit şi făcător a toate şi Dumnezeu împreună cu Tatăl fără 
de început. 


Şi acum şi pururea şi în vecii vecilor. Amin (a Născătoarei de Dumnezeu) 


Morților înviere s-a dăruit prin naşterea ta cea nespusă şi negrăită, Născătoare de 
Dumnezeu, Stăpână. Că Viaţa îmbrăcându-Se cu trup din tine, tuturor a strălucit şi 
mâhnirea morţii luminat o a risipit. 


Catavasie: Bucură-te împărăteasă Maică, slava fecioarelor ! Că toată gura cea lim- 
pede bine grăitoare vorbind, nu Te poate cânta după cum se cade şi se întunecă 
toată mintea a cunoaşte naşterea Ta. Pentru aceasta, cu un gând pe tine te slăvim. 


Sinaxar 


Tot în această zi, în Duminica a şaptea după Paşti, prăznuim Soborul întâi din 
Niceea, al celor trei sute şi optsprezece purtători de Dumnezeu părinţi. 


Stih: Sfinte şi luminate sobor, mă rog să mă cercetezi. 
Şi pe gândurile mele, cu lumină să le luminezi. 


Pricina adunării lor fu următoarea: Domnul nostru lisus Hristos îmbrăcându-Se în 
trup, a plinit toată rânduiala cea pentru noi, precum nu se poate spune şi iarăşi S-a 
înălţat la scaunul Tatălui. Vrea dar Sfinţii să arate că cu adevărat Fiul lui Dumne- 
zeu S-a făcut om. Şi om desăvârşit S-a înălțat Dumnezeu, şi a şezut de-a dreapta 
slavei întru cele înalte. 


Soborul acesta al Sfinţilor părinţi aşa l-a propovăduit pe EI şi L-a mărturisit că este 
de o Fiinţă cu Tatăl şi într-o cinste. Pentru acest cuvânt după slăvita înălţare, s-a 
pus acest praznic de acum, arătând adunarea atâtor părinţi, pe Acesta Dumnezeu 
adevărat înălţat în trup şi mărturisindu-L om desăvârşit. 


Soborul acesta a fost pe vremea marelui împărat Constantin, în anul al douăzecilea 


al împărăției lui. Căci încetând prigonirile, acesta a stăpânit întâi în Roma. După 
aceea zidind şi cetatea cea cu totul mărită, numită cu numele său, în anul de la fa- 
cerea lumii cinci mii opt sute treizeci şi opt, a început a se gândi şi asupra învă- 
țăturii lui Arie. 


Acest Arie era din Libia şi a venit în Alexandria şi s-a hirotonit diacon de către Pe- 
tru mucenicul şi arhiepiscopul Alexandriei. lar pentru că începuse a grăi hulă asu- 
pra Fiului lui Dumnezeu, zicând că este făptură şi că ar fi fost o vreme când să nu 
fi fost EI; că ar fi departe de dumnezeiasca vrednicie şi că cu rea înţelegere S-ar 
numi Înţelepciunea şi Cuvântul lui Dumnezeu; asemănându-Se lui Sabelie rău cre- 
dinciosului, care credea Dumnezeirea într-o Faţă şi într-un lpostas, care câteodată 
se numeşte Tată, câteodată Fiu şi altădată Duh Sfânt. 


Acestea hulind Arie, marele Petru l-a oprit de preoție, văzând pe Hristos ca un 
prunc pe Sfântul Jertfelnic îmbrăcat în haină ruptă, carele a şi zis, că Arie o a rupt. 


lar Ahilla, care luase după Petru Patriarhia Cetăţii Alexandriei, iarăşi a dezlegat pe 
Arie, pentru făgăduinţa lui şi încă l-a hirotonit şi preot şi l-a pus dascăl în Ale- 
xandria; iar după ce s-a sfârşit Ahilla, s-a pus patriarh Alexandru, care aflând pe 
Arie, asemenea lucruri încă şi mai rele hulind, l-a lepădat din Biserică, caterisindu- 


l în Sobor. După Teodoric, el credea că Hristos ar avea fire schimbată. Şi întâi 
acesta a bârfit, că ar fi luat Domnul trup neînţelegător şi neînsuflețit. Acest Arie pe 
mulți 1-a adus la acea rea credinţă a sa şi a scris şi a tras pe mulţi la sine. Pe 
Evsevie al Nicomidiei, pe Paulin de la Tir, pe Evsevie al Chesariei şi pe alţii. Şi s-a 
încercat şi asupra lui Alexandru; dar Alexandru a trimis pretutindenea în toată 
lumea descriind hulele şi învăţătura sa eretică şi pe mulţi i-a ridicat spre răzbunare. 


Și aşa Biserica fiind tulburată şi mulți voind să primească cele creştineşti, iar alții 
îndărătnicindu-se pentru întrebările învăţăturii, marele Constantin a adunat părinți 
de pretutindenea, din toată lumea, cu căruţe şi cu carete în Niceea şi a venit şi în- 
suşi acolo. Şi după ce au şezut toţi părinţii, a şezut şi el, nu pe scaunul împărătesc, 
ci pe un scaun mai jos. Şi grăindu-se cele ce au fost asupra lui Arie, l-au dat pe 
acela anatemei şi pe toți cei înţeleşi cu dânsul. Şi pe Cuvântul lui Dumnezeu au 
mărturisit Sfinţii părinţi, că este de o Fiinţă şi într-o cinste şi împreună fără de în- 
ceput cu Tatăl. 


Și au alcătuit aceştia şi sfântul Simbol al Credinței până la articolul: Şi întru Duhul 
Sfânt, Domnul. care după aceea l-a plinit Soborul al doilea. 


A întărit încă Soborul întâi şi praznicul Paştilor, când şi cum se cade nouă a-l face; 
nu odată cu iudeii, precum era obiceiul mai înainte. A aşezat şi douăzeci de Ca- 
noane pentru îndreptarea Bisericii. Şi Sfântul Simbol acesta al Credinței mai pe 
urmă de toate, marele şi întocmai cu apostolii Constantin l-a întărit cu slove roşii. 


Cei mai aleşi dintre toţi cei trei sute şi optsprezece părinţi au fost aceştia: 
— Silvestru, arhiereul Romei 
— Mitrofan al Constantinopolului 
— Alexandru de la Alexandria 
— cu marele Atanasie, care era atunci arhidiacon şi 
Eustatie antiochianul şi 
Macarie lerusalimneanul 
Osie, episcopul de la Cordova 
Pafnutie mărturisitorul şi 
izvorăâtorul de mir Nicolae şi 
Spiridon al Trimitundei, care convingând acolo pe un filozof l-a botezat, 
arătându-i lui Treimea, făcând minune cu cărămida. 


lar în vremea Soborului adormind întru Dumnezeu doi părinţi arhierei, marele 
Constantin a pus în coşciugurile lor, aşezământul de lege al Sfântului Sobor şi tare 


au pecetluit, dar l-au aflat şi de dânşii pecetluit şi iscălit cu cuvinte dumnezeiești 
negrăite. Săvârşindu-se Soborul şi încă săvârşindu-se şi Cetatea de zid, a chemat 
marele Constantin pe acei sfinţi bărbaţi, care şi înconjurând toată cetatea şi rugân- 
du-se pentru dânsa din destul, o a aşezat să fie cetate împărătească şi o a închinat 
Maicii Cuvântului lui Dumnezeu, după porunca împăratului. Şi aşa sfinţii fie-care 
s-au întors la casa sa. 


lar după ce a adormit întru Dumnezeu, marele Constantin, luând Constanţie fiul 
său, sceptrul împărăției, atunci Arie a venit la împăratul, făgăduind, că va lăsa toate 
şi se va uni cu Biserica lui Dumnezeu. Şi scriind hulele sale, le-a spânzurat la 
grumaz, ca şi cum s-ar supune Soborului lovind cu mâna acolo unde erau acelea, 
zicea: Acestora mă plec. Şi aşa împăratul a poruncit patriarhului Constantino- 
polului să primească pe Arie în Sobor. 


Și era atunci după Mitrofan, Alexandru, care ştiind năravul cel rău al omului ace- 
luia, nu-l credea şi se ruga lui Dumnezeu să-i arate lui de se va uni Arie cu Bise- 
rica, după voia lui. Şi de vreme ce venise şi ceasul întru care să slujească el Litur- 
ghie, mai fierbinte s-a făcut întru rugăciune Alexandru. lar Arie venind la Biserică, 
aproape de turnul târgului rupându-i-se maţele, a intrat într-o ieşitoare de ale târ- 
gului şi acolo a crăpat şi şi-a lepădat toate măruntaiele pe şezut, pătimind crăparea 
ludei, pentru asemenea vindere a Cuvântului. Şi de vreme ce a rupt pe Fiul lui 
Dumnezeu din Fiinţa Tatălui şi el însuşi s-a rupt şi l-a aflat mort; şi aşa Biserica lui 
Dumnezeu s-a izbăvit de pieirea ce îi venea de la acela. 


Pentru rugăciunile Sfinţilor trei sute şi optsprezece părinţi purtători de Dumnezeu, 
Hristoase Dumnezeul nostru, miluieşte-ne pe noi, acum şi pururea şi în vecii ve- 
cilor. Amin. 


